Libero Bovio

Libero Bovio, pueta e scrittore 'e triato, Napule, 8 'e giùgno 1883 - Napule, 26 'e maggio 1942.
Fuje nu granne pueta napulitane, autore 'e paricchie canzone ca so' addevennate famose pe' tutto 'o munno e ca fanno parte d''a storia d''a canzona napulitana. Scrivette moseca e opere 'e triato.

Biografia

Bovio accuminciaje 'a carriera soja facenno 'o giurnalista (int'ô "Monsignor Perrelli", 'o "Roma" e 'o "Giornale della sera"). Aroppo, se truvaje nu posto int'ô Museo Nazziunale, addò faticaje int'a l'Ufficio Esportazione. Addeventaje direttore 'e Canzonetta, ca fuje na pubbrecazione piccerilla dedicata â Canzona napulitana. Na cullezione d''e cummedie soje cumparette int'ô 1923 ed 'e puesie d''e soje se pubbrecajeno 'o 1928. 

Bovio è canosciuto p'avé scritto 600 canzone napulitane, musecate pe museciste 'e bona annummenata e cu nu gruosso succiesso. 'A primma canzone ca le dette annummenata fuje Surdate, int'ô 1920. 'E canzune 'e cchiù canusciute songo Reginella, Passione, 'O paese do sole e, int'ô 1925, Lacreme napulitane: nu dramma pe sceneggiatta ca parla 'e nu napulitano immigrato a ll'Amereca.Immigration, social integration and Crime. Luigi M. Solivetti. ISBN 0-203-88078-1.

 'E canzone soje 

Surdate (1910); Museca: E. Nardella
Guapparia (1914); Museca (1925): R. Falvo.
Tu ca nun chiagne (1915);
Pupatella (1916); Museca (1916): F. Buongiovanni.
'A serenata 'e Pulicenella (1916); Museca (1926): E. Cannio.
Reginella (1917); Museca (1917): G. Lama.
Brinneso; Museca (1922): N. Valente; Casa Editrice La Canzonetta.
Silenzio cantatore (1922); Museca (1922): G. Lama.
Chiove; Museca (1923): E. Nardella.
Lacreme napulitane (1925); Museca (1926): F. Buongiovanni.
'O Marenaro (1925); Museca (1926): F. Albano.
'O paese do sole (1925); Museca (1927): V. D'Annibale.
'A vela (1927); Museca (1928): P. Frustaci.
Tu ca si' mamma (1927); Museca (1928): V. D'Annibale
Tarantella scugnizza (1928); Museca (1928/9): F. Albano.
Marcetta 'e campagna (1928); Museca (1929): P. Frustaci.
'O meglio amico (1928); Museca (1929): F. Albano.
Zappatore (1929); Museca (1931): F. Albano.
'E figlie (1930); Museca (1931): F. Albano.
Signorinella (1931); Museca (1932/3): N. Valente.
Napule d''e ccanzone (1931); Museca (1947): N. Valente.
Mamma addò sta? (1931); Museca (1974/5): N. Valente.
Sciantusella (1932); Museca (1933): N. Valente.
Carcere (1933); Museca (1934): F. Albano.
Guappo songh'io (1934); Museca (1935): F. Albano.
Passione (1934); Museca (1935): N. Valente e E. Tagliaferri.
Tammurriata d'autunno (1935); Museca (1936): E. Tagliaferri.
L'ultima tarantella (1936); Museca (1937/8): E. Tagliaferri.

 Nutarelle 

Categoria: Puete napulitane Categoria: Napulitane famose
categoria:Biografie